EkBass/fiwiki-20250220-pages-articles huggingface dataset:
Matti Koivurinta

Matti Armas Koivurinta (22. syyskuuta 1931 Turku – 9. joulukuuta 2023) oli suomalainen ekonomi ja kauppaneuvos.Kuka kukin on 2003, s. 413–414. Helsinki 2002. ISBN 951-1-18086-X Hän oli Aboa Vetus Ars Nova -museon perustaja, ja hänen nimeään kantava säätiö on Rettigin palatsin omistaja. Koivurinta oli Turun kaupunginvaltuuston jäsen kokoomuksen valtuutettuna 1977–1988. Koivurinnan omaisuus oli peräisin auto-, kiinteistö-, arvopaperi- ja rakennustarvikealoilla toimineesta Tavoite-konsernista. Yrityksen pohjana olivat Koivurinnan vanhempien perustamat yritykset, joiden johtajaksi hän tuli valmistuttuaan kauppakorkeakoulusta.Väliaho, Tuomo: Kahden museon kauppaneuvos. (80-vuotishaastattelu.) Helsingin Sanomat 22.9.2011. (Maksullinen artikkeli.) Koivurinta perusti nimeään kantavan Matti Koivurinnan säätiön ja toimi sen asiamiehenä vuodesta 1987. Vuonna 1992 hän lahjoitti säätiölle yhtiönsä osakkeet. Säätiö myi ne takaisin nuorentuneelle toimivalle johdolle. Kolme vuotta tämän jälkeen Tavoite-yhtiöt hakeutui itse konkurssiin ja SYP kärsi 110 miljoonan markan luottotappiot. Säätiölle tehtyjä lahjoituksia pankit eivät kuitenkaan vaatineet purettavaksi. Koivurinta jäi vuonna 2009 eläkkeelle säätiön asiamiehen tehtävistä ja sen jälkeen jatkoi säätiön kunniapuheenjohtajana ja hallituksen jäsenenä. 2010-luvun keskivaiheilta alkaen säätiöitä valvova Patentti- ja rekisterihallitus pyrki erottamaan säätiön hallituksesta Matti Koivurinnan sekä tämän veljenpojan Juha Koivurinnan säätiölain vastaisen toiminnan takia. Turun hovioikeus tuomitsi huhtikuussa 2019 molemmat erotettaviksi, mutta tuomiosta valitettiin korkeimpaan oikeuteen, ja erottaminen kumottiin Matti Koivurinnan osalta.Korkein oikeus kumosi Matti Koivurinnan erottamisen säätiön hallituksesta. PRH 9.12.2020. Matti Koivurinnan säätiön johdossa on istunut turkulaisia merkkihenkilöitä, kuten hovioikeuden presidentti ja entisiä kaupunginjohtajia.Sekalaisia säätiöitä ja tautista Turkua – temppeliherroja ja rikkaita ritareita: käsikirjoitus. Yle TV1 MOT 9.3.1998. Rettigin palatsi siirtyi velkoineen Matti Koivurinnan säätiön omistukseen vuonna 1992. Koivurinta toimi Turun kauppakamarin tavarantarkastajana 1974–1994 ja Turun maistraatin valantehneenä haverikatsastusmiehenä 1975–1992. Lisäksi hän hoiti lukuisia luottamustehtäviä muun muassa Turun kauppakamarin hallituksessa, Turun Yrittäjät ry:n hallituksessa, Turun kauppakorkeakoulun tukisäätiön hallituksessa, Turun Riennon hallituksessa ja puheenjohtajana sekä Suomen temppeliherrain ritarikunnassa. Hänelle myönnettiin kauppaneuvoksen arvonimi vuonna 1982, ja hänet vihittiin kauppatieteiden kunniatohtoriksi vuonna 1989. Turun Matintalo (Aninkaistenkatu 8) on saanut nimensä Koivurinnan mukaan. Koivurinta kirjoitti Temppeliherrain ritarikunnan historiikin (1989), ja Juha Haapakosken kirjoittama elämäkerta Mesenaatti julkaistiin toukokuussa 2013. Matti Koivurinnan isä oli kauppaneuvos Armas Koivurinta. == Lähteet == Luokka:Kauppaneuvokset Luokka:Taiteen keräilijät Luokka:Suomalaiset keräilijät Luokka:Kansallisen Kokoomuksen poliitikot Luokka:Turun kaupunginvaltuutetut Luokka:Vuonna 1931 syntyneet Luokka:Vuonna 2023 kuolleet
Pastoosi

Pastoosi (, taikinamainen) tarkoittaa maalaustekniikassa paksua, peittävää väriä. Etenkin impressionistit käyttivät pastooseja värejä. Pastoositekniikka on käytännöllinen myös alla prima-maalauksessa, jolloin työ maalataan ilman kerrosmaalausta. Toisin kuin paksun reliefimäinen impasto, pastoosi väri on melko tasainen ja peittävä, kun taas laseeraus on läpikuultava. ==Lähteet== Luokka:Maalaustekniikat
Ivan Andrejevitš Hovanski (Tararui)

pienoiskuva|upright|Ivan Hovanski Ivan Andrejevitš Hovanski (, lisänimeltään Tararui, Тараруй; 1600-luvun alku – 27. syyskuuta 1682 nykyisen Moskovan alueen Vozdviženskojen kylä) oli venäläinen ruhtinas, valtiomies ja sotapäällikkö. Ivan Hovanski kuului Gediminidien sukuun. Hän toimi aluksi tsaari Mikael Romanovin pöytäpalvelijana. Vuonna 1650 hänet lähetettiin voivodiksi Tulaan, vuonna 1651 Vjazmaan ja vuonna 1565 Mogiljoviin. Ruptuurisodan aikana hän toimi rykmentin komentajana. Vuonna 1659 Hovanski nimitettiin pajariksi. Vuonna 1660 hän valloitti ja poltti Brestin. Sen jälkeen hän piiritti Ljahovitšia mutta joutui vetäytymään Polotskiin. Syksyllä 1661 Hovanski kärsi murskatappion Kazimierz Żeromskin johtamille puolalaisille. Moskovan vuoden 1662 kapinan aikana Hovanski kävi neuvotteluja kapinallisten kanssa. Kapinan kukistuttua hän johti sen osallistujien rankaisemista. Vuonna 1663 hänet nimitettiin kyytiviraston tuomariksi. Vuosina 1669–1678 hän toimi voivodina Pihkovassa, Smolenskissa ja Novgorodissa. Vuosina 1678–1680 hän johti Venäjän etelärajan puolustamista. Hän palasi Moskovaan vuonna 1680 ja sai merkittävän aseman hovissa. Vuosina 1681–1682 hän johti etsintävirastoa. Pietari I:n noustua valtaan vuonna 1682 Hovanski toimi yhtenä streltsikapinan järjestäjistä. Sen jälkeen hänet nimitettiin streltsiviraston päälliköksi. Streltsien avulla hän sai aikaan Iivana V:n ja Pietari I:n yhteishallinnon ja Sofia Aleksejevnan nimittämisen sijaishallitsijaksi. Vanhauskoisuuden kannattajana Hovanski sai patriarkka Joakimin suostumaan väittelyyn vanhauskoisten johtajan Nikita Pustosvjatin kanssa. Väittely kuitenkin päättyi vanhauskoisten tappioon ja heidän johtajiensa rankaisemiseen. Streltsien avulla Hovanski hankki suuren poliittisen vaikutusvallan. Hänen vallanhimonsa ja ylimielisyytensä herättivät kuitenkin vastustusta Sofian ja aateliston taholta. Syyskuussa 1682 Hovanski julistettiin kapinalliseksi ja harhauskoisten suojelijaksi. Vozdviženskojen kylässä kokoontunut pajariduuma tuomitsi hänet kuolemaan. Hänet mestattiin yhdessä poikansa Andrein kanssa. Hovanskien teloituksen jälkeen streltsit nousivat kapinaan ja valtasivat Kremlin, mutta johtajansa menettäneinä he alistuivat pian sijaishallitsijan tahtoon. Ivan Hovanskin kohtalosta kertoo Modest Musorgskin ooppera Hovanštšina. ==Lähteet== Luokka:Venäläiset sotilaat Luokka:Venäläiset teloitetut Luokka:1600-luvulla syntyneet Luokka:Vuonna 1682 kuolleet
Jennifer Batten

Jennifer Batten on yhdysvaltalainen kitaristi, joka on työskennellyt sekä sessiomuusikkona että sooloartistina. Batten soitti soolo- ja rytmikitaraa Michael Jacksonin Bad-, Dangerous- ja HIStory-kiertueilla sekä vuoden 1993 Super Bowl -puoliaikaesityksessä. == Diskografia == * 1992: Above Below and Beyond * 1997: Jennifer Batten's Tribal Rage: Momentum * 2008: Whatever == Aiheesta muualla == *Viralliset kotisivut *Virallinen MySpace profiili *The Cover Zone haastattelu Luokka:Yhdysvaltalaiset kitaristit Luokka:Yhdysvaltalaiset sessiomuusikot Luokka:Vuonna 1957 syntyneet Luokka:Elävät henkilöt
Dovre

Dovre on kunta Innlandetin läänissä Norjassa. Kunnassa oli 2883 asukasta vuonna 2004 ja sen pinta-ala on 1 364 km². Kunnan keskus on Dovren kylä. Kunnan naapureita ovat pohjoisessa Oppdal, idässä Folldal, etelässä Sel ja Vågå sekä lännessä Lesja. Dovren korkein huippu Snøhetta on 2 286 metriä korkea. Vuoden 2022 alussa kunnassa oli 2 498 asukasta. Dovren kunta perustettiin vuonna 1861, kun se erotettiin Lesjan kunnasta. Folldal irroitettiin Dovresta vuonna 1884 ja liitettiin Alvdaliin. Dovren tunturialue merkitsee norjalaisille maan itsenäisyyden symbolia, sillä vuoden 1814 Eidsvollin kansalliskokous vannoi pysyvänsä yhtenäisesti asiansa takana “kunnes Dovre luhistuu”. == Media == Paikallislehti Vigga ilmestyy torstaisin. == Tunnettuja henkilöitä == * Ivar Ulekleiv (s. 1966), ampumahiihtäjä == Lähteet == == Aiheesta muualla == *
Shvarn

Shvarn (, ) tai Švarnas oli galitsialainen aatelinen, Liettuan suuriruhtinas (1267–1269) ja Kholmin prinssi (1264–1269). Shvarn oli Galitsian kuninkaan Danielin poika. Hän sai vaikutusvaltaa Liettuassa mentyään naimisiin Mindaugasin tyttären kanssa vuonna 1254 tai 1255. Vuonna 1262 hän auttoi Liettuan armeijaa taistelussa Masuriaa vastaan. Shvarn peri Kholmin 1264, kun hänen isänsä oli kuollut. Shvarn auttoi Mindaugasin nuorinta poikaa Vaišvilkasia kostamaan isänsä murhaajille ja nousemaan suurherttuaksi. Kiitokseksi tästä Shvarn sai hallittavakseen Navahrudakin. Shvarnista tuli Liettuan suuriruhtinas Vaišvilkasin ryhdyttyä viettämään munkin elämään vuonna 1267. Traidenis kuitenkin syrjäytti hänet muutaman vuoden päästä valtaannoususta. Shvarn kuoli joko vuonna 1269 tai 1271. Hänet haudattiin Kholmissa. ==Lähteet== *Vytautas Spečiūnas (ed.), Lietuvos valdovai (XIII- XVIII a.) (Liettuan hallitsijat (13–18. vuosisadat)), Mokslo ir enciklopedijų leidybos institutas, sivu 25, 2004. Luokka:Liettuan suuriruhtinaat Luokka:Vuonna 1269 kuolleet Luokka:Syntymävuosi tuntematon
Ivan Hovanski

Ivan Hovanski -nimisiä henkilöitä on useita: * Ivan Andrejevitš Hovanski (kuoli 1621), venäläinen pajari ja sotapäällikkö * Ivan Andrejevitš Hovanski (kuoli 1682), venäläinen pajari, yksi streltsikapinan johtajista * Ivan Nikititš Hovanski (kuoli 1675), venäläinen pajari ja sotapäällikkö
Etnedal

Etnedal on kunta Innlandetin läänissä Norjassa. Kunnan keskus on Bruflatin kylä. Etnedalin naapurikuntia ovat idässä Nordre Land, etelässä Sør-Aurdal ja lännessä ja pohjoisessa Nord-Aurdal. Vuoden 2022 alussa Etnedalissa oli 1 256 asukasta. Etnedalin kunta perustettiin 1. tammikuuta 1894 liittämällä yhteen kaksi aluetta, Nordre Etnedal Nord Aurdalin kunnasta ja Bruflat Sør-Aurdalin kunnasta. ==Kuvia== Lunde bru.jpg|Lunden silta vuodelta 1829 on Pohjois- Euroopan pisin kiviholvisilta ja esiintyy kunnan vaakunassa. Bruflat kirke, Etnedal.jpg|Bruflatin kirkko ==Tunnettuja henkilöitä== * Sigurd Lybeck (1895–1975), kirjailija * Caspar Oimoen (1906–1995), mäkihyppääjä == Lähteet == ==Aiheesta muualla== *
Aaveviirikala

Aaveviirikala (Heniochus pleurotaenia) on perhokaloihin kuuluva kala. == Koko ja ulkonäkö == Aaveviirikala voi kasvaa 17 cm pitkäksi. Se on litteä, pitkänokkainen kala, jonka vartalo on mustan, ruskean ja valkoisen kuviollinen. Pyrstö ja selkäevä ovat kellansävyiset. == Alkuperä == Aaveviirikala on kotoisin Intian valtamereltä. Se elää koralliriutoilla 1–25 metrin syvyydellä. == Lähteet == Luokka:Perhokalat
She & Him

She & Him on yhdysvaltalainen rockyhtye, jonka perustivat Zooey Deschanel (piano ja laulu) ja M. Ward (kitara ja tuotanto). Yhtyeen ensimmäinen levyn Volume One julkaisi Merge Records maaliskuussa 2008. Yhtyeen kokoonpanoa on sittemmin laajennettu, ja nykyään siihen kuuluvat myös Rachel Blumberg (rummut), Mike Mogis (pedal steel-kitara, mandoliini), Mike Coykendall (basso, kitara). ==Diskografia== ===Albumit=== * * * * * Classics (2014) * Christmas Party (2016) Luokka:Yhdysvaltalaiset duot Luokka:Yhdysvaltalaiset folkyhtyeet Luokka:Yhdysvaltalaiset rockyhtyeet
Sarah Drew

Sarah Drew (s. 1. lokakuuta 1980 Stony Brook, New York, Yhdysvallat) on yhdysvaltalainen näyttelijä. Hän on tullut tunnetuksi näyteltyään televisiosarjoissa Everwood vuosina 2004–2006 ja Greyn anatomia vuodesta 2009 lähtien. == Yksityiselämä == Drew syntyi ja varttui Stony Brookissa, New Yorkissa. Hänen äitinsä oli tieteenopettaja ja isänsä pastori. Hänen pikkuserkkunsa on näyttelijä Benjamin McKenzie. Drew aloitti näyttelemisen koulunäytelmissä ja kesäteatterissa. Vuonna 2002 Drew valmistui Virginian yliopistosta. Hän on naimisissa yliopistoluennoija Peter Lanferin kanssa ja heillä on vuonna 2012 syntynyt poika ja 2014 syntynyt tytär. Perhe asuu Los Angelesissa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2003 Radio Radio Mary Helen 2005 The Baxter The Baxter Serena 2007 American Pastime American Pastime Katie Burrell 2008 Wieners Wieners Karen 2010 Tug Tug Ariel 2014 Mom’s Night Out Mom’s Night Out Allyson 2018 Indivisible Indivisible Heather Turner Televisiosarjat Vuosi Suomenkielinen nimi Alkuperäinen nimi Rooli Jakso(t) 1997–2001 Daria Daria Stacy Rowe (ääni) 29 jaksoa 2004 Wonderfalls Wonderfalls Bianca Knowles ”Karma Chameleon” 2004–2006 Everwood Everwood Hannah Rogers 38 jaksoa 2006 Todistettavasti syyllinen Cold Case Jennifer ”Jenny” Hawkins v. 1958 ”Static” 2007 Kova laki: Erikoisyksikkö Law & Order: Special Victims Unit Becca Rice ”Responsible” 2008 Näkijä Medium Suzie Keener ”Wicked Game”, osat 1 ja 2 2008 Rahaa ja rakkautta Privileged Caryn Green ”All About Insecurities” 2008, 2009 Rakkauden anatomia Private Practice Judy ”Know When to Fold” ”Nothing to Fear” 2008–2009 Mad Men Mad Men Kitty Romano 2009 Castle Castle Chloe Richardson ”Nanny McDead” 2009 Num3rot Numb3rs Piper St. John ”Angels and Devils” 2009 Aina vaarassa In Plain Sight Rachel Rosenzweig ”Aguna Matatala” 2009 Glee Glee Suzy Pepper ”Ballad” 2009–2018 2021–2022 Greyn anatomia Grey’s Anatomy tohtori April Kepner 194 jaksoa 2010 Supernatural Supernatural Nora / Demoni ”Swap Meat” 2010 Miami Medical Miami Medical Emily ”What Lies Beneath” 2021 Cruel Summer Cruel Summer Cindy Turner 6 jaksoa == Aiheesta muualla == * * Sarah Drew TV.com-sivustolla Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Kurjenmiekat

Kurjenmiekat eli perhokurjenmiekat (Iris) on kurjenmiekkakasveihin kuuluva suku. Ne ovat suikertavajuurakkoisia ja niiden miekkamaiset lehdet kasvavat varren tyveltä. Ne ovat suurikukkaisia ja niitä käytetään yleisesti puutarhakasveina. Suomessa on vain yksi alkuperäinen kurjenmiekkalaji, keltakurjenmiekka (Iris pseudacorus). Siperiankurjenmiekka (Iris sibirica) ja saksankurjenmiekka (Iris germanica) ovat puutarhakasveja ja ne voivat olla myös viljelyjäänteitä tai viljelykarkulaisia. == Lajeja == Koristekasvina viljeltyjä kurjenmiekkoja: * Iris aphylla – viittakurjenmiekka * Iris bucharica – bokharankurjenmiekka * Iris bulleyana – tiibetinkurjenmiekka * Iris chrysographes – sysikurjenmiekka * Iris danfordiae – jääkurjenmiekka * Iris domestica – leopardinkurjenmiekka eli leopardinkukka * Iris ensata – japaninkurjenmiekka * Iris foetidissima – haisukurjenmiekka * Iris germanica – saksankurjenmiekka * Iris graminea – mätäskurjenmiekka * Iris halophila – arokurjenmiekka * Iris histrioides – lumikurjenmiekka * Iris hoogiana – turkestaninkurjenmiekka * Iris hookeri – kanadankurjenmiekka * Iris laevigata – samettikurjenmiekka * Iris magnifica – katvekurjenmiekka * Iris missouriensis – vuorikurjenmiekka * Iris orientalis – idänkurjenmiekka * Iris pallida – tuoksukurjenmiekka * Iris pseudacorus – keltakurjenmiekka * Iris pumila – kääpiökurjenmiekka * Iris reticulata – kevätkurjenmiekka * Iris ruthenica – mustekurjenmiekka * Iris sanguinea – kuningatarkurjenmiekka * Iris setosa – kaunokurjenmiekka * Iris sibirica – siperiankurjenmiekka * Iris spuria – etelänkurjenmiekka * Iris stolonifera – pamirinkurjenmiekka * Iris susiana – libanoninkurjenmiekka * Iris tenax – oregoninkurjenmiekka * Iris variegata – taatankurjenmiekka * Iris versicolor – kirjokurjenmiekka * Iris xiphioides – englanninkurjenmiekka * Iris xiphium – espanjankurjenmiekkaRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Muita kurjenmiekkoja: * Iris alberti – kazakstaninkurjenmiekka * Iris albicans – neidonkurjenmiekka * Iris atrofusca – suklaakurjenmiekka * Iris bloudowii – rikkikurjenmiekka * Iris damascena * Iris grant-duffii – sitruunakurjenmiekka * Iris haynei – samariankurjenmiekka * Iris lactea – toukokurjenmiekka * Iris lacustris – perhokurjenmiekka * Iris lortetii – enkelikurjenmiekka * Iris lutescens – vaaleakurjenmiekka * Iris maackii – ussurinkurjenmiekka * Iris mariae – mariankurjenmiekka * Iris palaestina – vahakurjenmiekka * Iris petrana – petrankurjenmiekka * Iris pseudonotha – viuhkakurjenmiekka * Iris tuberosa – siipikurjenmiekka (aiemmin kuovinmiekka Hermodactylus tuberosus) == Lähteet == == Aiheesta muualla == * Finto: Kassu – Kasvien suomenkieliset nimet: Iris * Suomen Lajitietokeskus: Kurjenmiekat (perhokurjenmiekat) – Iris * Funet: Kurjenmiekat (Iris) * Den virtuella floran: Iris * ITIS: Iris * United States Department of Agriculture (USDA): Iris * Flora of China: Iris Luokka:Seulonnan keskeiset artikkelit
Pikkulouhikala

Pikkulouhikala (Echiichthys vipera) on louhikalojen heimoon kuuluva pieni, myrkyllinen ahvenkala, joka elää Itä-Atlantilla ja Välimeressä. == Ulkonäkö == Täysikasvuisen pikkulouhikalan pituus on keskimäärin 10 senttimetriä ja enimmillään 15 senttimetriä. Sillä on pitkänomainen, kellanruskea ruumis ja harmaanruskea selkä. Muita tuntomerkkejä ovat musta etummainen selkäevä ja hopeanvalkoiset kyljet, jotka ovat usein ruskeiden täplien juovittamat. == Levinneisyys == Pikkulouhikala elää Atlantin valtameren itäosissa ja Välimeressä. Levinneisyysalue ulottuu pohjoisessa Pohjanmerelle ja etelässä Marokon ja Madeiran rannikolle. Yksittäisiä havaintoja on tehty myös Kanariansaarilla. == Elintavat == Pikkulouhikala elää rantojen tuntumassa enintään 150 metrin syvyydessä. Yleensä se kaivautuu hiekkaiseen, liejuiseen tai kivikkoiseen merenpohjaan niin, että vain silmät ja etummaisen selkäevän kärki jäävät näkyviin. Pikkulouhikala on erityisen vaarallinen myrkkykala, koska sitä tavataan usein uimarantojen läheisyydessä. Myrkkyrauhaset sijaitsevat kalan etummaisessa selkäevässä ja kiduskannessa. == Kalastus ja käyttö == Pikkulouhikalaa kalastetaan jonkin verran sekä kaupallisesti että urheilumielessä. == Lähteet == Luokka:Tähystäjäkalat
Rosalinda Serfaty

Rosalinda Serfaty (s. 24. huhtikuuta 1969 Buenos Aires) on argentiinalainen näyttelijä, joka asuu nykyisin Venezuelassa. Serfatyllä on ollut monia televisiorooleja vuodesta 1989 lähtien. Serfatyllä on kaksi tytärtä. ==Filmografia== * La Revancha - Isamar (1989) * Mundo de fieras - Jocelyn Palacios de Santori Bustamante (1991) * Peligrosa - Elisa (1994) * Luz Maria - Angelina Mendoza y Rivero de Gonsálves (1998) * Amantes de Luna Llena - Valentina Linares (2000) * La niña de mis ojos - Camila Olivares Sucre (2001) * La invasora - Alicia Fuentes Manso (2003) * Sabor a ti - Andreína Obregón (2004) * Con toda el alma - Ana Cecilia (2005) ==Aiheesta muualla== * Luokka:Argentiinalaiset näyttelijät Luokka:Vuonna 1969 syntyneet Luokka:Elävät henkilöt
Sandra Laing

Sandra Laing (s. 1955, Piet Retief) on eteläafrikkalainen nainen, joka syntyi valkoisille vanhemmille, mutta uudelleenluokiteltiin kouluiässä ulkoisten piirteidensä perusteella värilliseksi apartheid-lakien ollessa voimassa Etelä- Afrikan tasavallassa. Hänen elämästään on tehty elokuva Skin (Miramax, 2009), jossa häntä esittää Sophie Okonedo.Guardian: The black woman - with white parents (Rory Caroll, 17.3.2003) Viitattu 16.6.2010 == Lähteet == == Aiheesta muualla == *Times Online: Sandra Laing: The outcast Luokka:Apartheid Luokka:Eteläafrikkalaiset henkilöt Luokka:Vuonna 1955 syntyneet Luokka:Elävät henkilöt
Guadalupenmurri

Guadalupenmurri (Synthliboramphus hypoleucus) on pienikokoinen ruokkien heimoon kuuluva lintulaji. Se elää Meksikon Baja Californiassa, maan länsirannikon saarilla ja rannikolla. János Xántus kuvaili lajin holotyypin Cape San Lucasista Baja Californiasta 1860.IBC == Lähteet == Luokka:Ruokit Luokka:Uhanalaiset linnut
.gi

.gi on Gibraltarin Internet-maatunnus, jota on nimensä vuoksi käyttänyt myös Espanjalainen kaupunki Girona.http://www.ajuntament.gi/ Toisen asteen rekisteröinnit on varattu Gibraltarilaisille yrityksille ja organisaatioille, kolmannelle asteelle on hieman eri säännöt. Tunnus otettiin käyttöön 1995. Sitä ylläpitää GibNet. == Lähteet == == Aiheesta muualla == * IANA .gi whois gi gi gi sv:Toppdomän#G
.gl

.gl on Grönlannin Internet-maatunnus. Se on rekisteröitävissä miltä puolelta maailmaa tahansa. Tunnusta ylläpitää TELE Greenland A/S. Tunnusta on joskus myyty merkitsemään "good luck" tai "graphics library" tai merkitsemään Galiciaa ja galician kieltä galegoa..gl Googlella on hallussaan URLin lyhennyspalvelu `goo.gl`Josh Lowensohn (2009-12-14). "Google gets into the URL-shrinking biz with Goo.gl". cnet news.Muthu Muthusrinivasan, Ben D'Angelo and Devin Mullins (2009-12-14). "Making URLs shorter for Google Toolbar and Feedburner". Googlen virallinen blogi. The Pirate bay kertoi, että siirtyy verkkotunnuksen ThePirateBay.gl alle entisen verkkotunnuksen takavarikoinnin pelossa.Ernesto (2013-04-09). "The Pirate Bay Moves to .GL Domain in Anticipation of Domain Seizure" TorrentFreak. == Lähteet == == Aiheesta muualla == * IANA .gl whois gl gl gl sv:Toppdomän#G
Suomusjärven vaakuna

Suomusjärven vaakuna oli Suomusjärven kunnan tunnus. Sen aiheen nyhäkoro muistuttaa muodoltaan kalan suomuja ja viittasi siten kunnan nimeen. Vaakunan selitys on ”nyhäkoron kolmesti hopeaan ja punaiseen katkaisema kilpi”. Vaakunan on suunnitellut Heikki Paaer, ja Suomusjärven kunnanvaltuusto hyväksyi sen kokouksissaan 7. joulukuuta 1956 ja 25. huhtikuuta 1957. Sisäasiainministeriö vahvisti vaakunan käyttöön 5. kesäkuuta 1957. Vaakuna jäi epäviralliseksi kotiseutuvaakunaksi 2009, kun Suomusjärven kunta yhdessä Halikon, Kiikalan, Kiskon, Kuusjoen, Muurlan, Perniön, Perttelin ja Särkisalon kanssa liittyi osaksi Salon kaupunkia. == Katso myös == * Kuhmoisten vaakuna == Lähteet == * * Suomusjärvi Vaakuna
Dennis Johnson

Dennis Wayne Johnson, lempinimeltään DJ, (8. syyskuuta 1954 – 22. helmikuuta 2007) oli yhdysvaltalainen koripalloilija. == Nuoruus == Dennis Wayne Johnson syntyi perheensä kuudestatoista lapsesta kahdeksantena sosiaalityöntekijän ja muurarin lapsena. Dominguez High Schoolissa pelatessaan hän pelasi otteluissa vain muutamia minuutteja. Valmistuttuaan hän työskenteli trukkikuskina pienellä palkalla. Kerran Los Angeles Harbor Collegen valmentaja Jim White näki Johnsonin pelaavan katukorista. White vakuuttui hänen puolustustaidoistaan ja pyysi liittymään joukkueeseen. == Yksityiselämä == Johnson oli Donna-vaimonsa kanssa naimisissa 31 vuotta ja heillä on kolme lasta. 20. lokakuuta 1997 Johnson pidätettiin epäiltynä törkeästä pahoinpitelystä. Johnson kuoli 52-vuotiaana 22. helmikuuta 2007 sydänkohtaukseen. ==Lähteet== Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1954 syntyneet Luokka:Vuonna 2007 kuolleet
Aamiainen ruohikolla

Aamiainen ruohikolla () on Edouard Manet’n maalaus vuodelta 1863. Maalaus on yksi modernin maalaustaiteen keskeisistä teoksistaHelsingin yliopisto, taidehistorian pääsykoeaineisto 2004 Viitattu 16.6.2010. ja Manet'n tunnetuin teos. Maalauksen tapahtumapaikkana on renessanssitaiteesta tuttu idylli, johon on sijoitettu moderneja ihmisiä. Aamiainen ruohikolla oli ensimmäisen kerran esillä hylättyjen salongissa vuonna 1863, koska se oli hylätty virallisesta Salongista. Manet kehitti maalaustapansa vanhojen mestarien realismin ja Japanin taiteen pohjalta. Aamiaisessa ruohikolla on vuoropuhelua maalaustaiteen mestarien kanssa. Se on kommentti tai modernisoitu versio fête champêtre -aiheesta, josta aiemmin olivat maalanneet Giorgione ja Tizian. Siinä on myös viittauksia erääseen Rafaelin mytologiseen maalaukseen, tai tarkemmin sanottuna siitä tehtyyn grafiikan lehteen. Manet oli halunnut järkyttää Salongin järjestäjiä ja näyttelykävijöitä. Virallinen tunnustus oli mahdollista saada maalaamalla monumentaaliteos. Aamiainen ruohikolla -maalausta suurempi vaikutus oli Keisari Maksimilianin teloituksella. ==Taustalla vaikuttaneita kuvia== Tiedosto:Fiesta campestre.jpg|Tizianin (tai Giorgionen) Concerto campestre, noin 1510. Öljy kankaalle 110×138 cm, Louvre. Giorgione, The tempest.jpg|Giorgionen Myrsky 1507-1508. Öljy kankaalle 82×73 cm, Gallerie dell'Accademia Venetsia. Tiedosto:Urteil des Paris.jpg|Parisin tuomio, Marcantonio Raimondin kaiverrus Rafaelin maalauksesta, noin 1515. ==Lähteet== ==Aiheesta muualla== Luokka:Impressionistiset maalaukset Luokka:Édouard Manet'n maalaukset
Uprising (kappale)

Uprising on Musen ensimmäinen julkaistu single yhtyeen viidenneltä studioalbumilta The Resistance. Kappaleen on sanoittanut ja säveltänyt yhtyeen laulaja-kitaristi-pianisti Matthew Bellamy. Bellamyn mukaan kappale kuvaa kyllästymisen tunnetta muun muassa pankkiireita ja poliitikkoja kohtaan. Sen inspiraationa toimivat Lontoon G20-mielenosoitusten, rahoituskriisin sekä Britannian parlamentissa koetun kulukorvausskandaalin herättämät tunteet.Muse Talk About Forthcoming LP, The Resistance mtv.comMuse: "Uprising Was Inspired By G20 Protests" mtv.co.uk Single on yhtyeen menestynein Yhdysvalloissa, sillä se oli Billboard Alternative Songs -listan ykkössijalla yhteensä 17 viikkoa. Britannian singlelistalla se nousi sijalle 9. Vuonna 2010 single palkittiin parhaana Music Producers Guild Awards -gaalassa. ==Lähteet== ==Aiheesta muualla== *Musiikkivideo *Sanoitukset Luokka:Vuoden 2009 kappaleet Luokka:Musen kappaleet
Miss Haaksirikko

Miss Haaksirikko (Miss Cast Away and the Island Girls, myös tunnettu nimillä Miss Cast Away ja Silly Movie 2 Australiassa) on Bryan Michael Stollerin kirjoittama ja ohjaama b-luokan parodiaelokuva, joka julkaistiin vuonna 2004. Elokuvan pääosassa nähdään Eric Roberts, Charlie Schlatter, Joyce Giraud, Stuart Pankin, Evan Marriott. Elokuvassa nähdään myös cameo-rooleissa Jerry Lewis, Pat Morita, Bernie Kopell ja Michael Jackson. Luokka:Vuoden 2004 yhdysvaltalaiset elokuvat Luokka:Yhdysvaltalaiset komediaelokuvat
Pitkä vapaa

Pitkä vapaa on Mamban vuonna 1992 ilmestynyt viides albumi. ==Kappaleet== # # # # # # # # # # # # == Lähteet == Luokka:Mamban albumit Luokka:Vuoden 1992 albumit
Parannettu kalenteri

Parannettu kalenteri on gregoriaanisen kalenterin muunnos, joka eroaa tavallisesta gregoriaanisesta kalenterista siinä, että pääsiäinen määrätään todellisen kevät­päivän­tasauksen ja todellisen täydenkuun mukaan. Parannettu kalenteri keksittiin Saksassa 1600-luvulla, koska protestanttiset maat eivät voineet ottaa käyttöön gregoriaanista kalenteria sellaisenaan, mutta sen edut juliaaniseen verraten olivat selvät. == Ruotsi == Ruotsi, johon tuolloin myös Suomi kuului, siirtyi parannettuun kalenteriin vuonna 1753 jättämällä helmikuun lopusta 11 päivää pois.Aikakirja 2013, s. 44 Monet uskoivat silloin menettäneensä 11 päivää elämästään. Kun Suomi liitettiin Venäjään, se ei siirtynyt takaisin juliaaniseen kalenteriin, jota Venäjällä vielä käytettiin, vaan autonomisena suuri­ruhtinas­kuntana sai pitää paitsi Ruotsin vallan aikaiset lait, myös parannetun kalenterin. Kun Ruotsi siirtyi gregoriaaniseen kalenteriin vuosina 1823 ja 1844 annetuilla kuninkaallisilla julistuksilla, Suomi jäi maailman ainoaksi maaksi, jossa vielä käytettiin parannettua kalenteria. Aikakirja 2013, s. 45 == Suomi == Koska parannettu kalenteri eroaa gregoriaanisesta vain pääsiäissäännön perusteella, autonomisessa Suomessa elettiin yleensä samassa tahdissa gregoriaanista kalenteria käyttävien maiden kanssa, mutta vuosina 1818, 1825, 1829 ja 1845 parannetun kalenterin pääsiäinen oli eri viikonlopulla kuin gregoriaanisen. Vuonna 1818 parannetun kalenterin määräämää pääsiäistä vietti Suomen lisäksi vielä Ruotsikin, ja vuosina 1825 ja 1829 parannetun kalenterin pääsiäinen oli sattumalta sama kuin juliaanisen kalenterin mukainen, mutta vuonna 1845 Suomi juhli ypöyksin pääsiäistä 30. maaliskuuta. (Gregoriaanisen kalenterin käyttäjät 23. maaliskuuta ja juliaanisen 27. huhtikuuta 1845).Easter date for 1845 Tapaus – oma pääsiäinen yhdellä autonomisella suuriruhtinaskunnalla – herätti jopa kansainvälistä huomiota. Seuraavan kerran samoin olisi sattunut vuonna 1869 (4. huhtikuuta, gregoriaanisen kalenterin mukaan 28. maaliskuuta), mutta vuoden 1869 alussa Suomi siirtyi gregoriaaniseen kalenteriin. == Lähteet == * * === Viitteet === Luokka:Kalenterit
Puolustava hyökkääjä

Puolustava hyökkääjä () on jääkiekon pelaajatyyppi. Puolustava hyökkääjä on hyökkääjä, joka hallitsee hyvin sekä hyökkäämisen että puolustamisen. Kauden paras puolustava hyökkääjä palkitaan NHL-liigassa perinteisesti Frank J. Selke Trophylla kauden päätteeksi. Tunnettuja puolustavia hyökkääjiä ovat muun muassa Aleksander Barkov, Jere Lehtinen, Pavel Datsjuk, Oula Palve, Patrice Bergeron ja Manny Malhotra. ==Lähteet== Luokka:Jääkiekkotermit
Stojan Vranković

Stojan ”Stojko” Vranković (s. 22. tammikuuta 1964 Drniš, Jugoslavia) on kroatialainen kilpauransa päättänyt koripalloilija. == Ura == Vranković aloitti uransa KK Zadarissa, josta hän siirtyi myöhemmin Arisiin. Lokakuussa 1990 Vranković siirtyi NBA-seura Boston Celticsiin. Hän sai seurassa vain vähän peliaikaa ja teki kahden kauden aikana keskimäärin 1,9 pistettä ottelua kohden. Tämän jälkeen Vranković palasi Eurooppaan Panathinaikosiin. Seuran paidassa hän voitti Euroliigan mestaruuden vuonna 1996. Kaudeksi 1996–1997 Vranković teki paluun NBA:han Minnesota Timberwolvesin paitaan. Hän pelasi seurassa yhden kauden 3,4 pisteen ottelukohtaisella pistekeskiarvolla. Kesällä 1997 hänet vaihdettiin Los Angeles Clippersille, jolloi Minnesota sai vaihdossa Stanley Robertsin. Seuraavat kaksi kautta Vranković edusti seuraa, mutta pelasi jälkimmäisellä kaudella vain kaksi ottelua. Elokuussa 1999 hänet vapautettiin seurasta. Uransa kaksi viimeistä kautta Vranković pelasi italialaisessa Fortitudo Bolognassa. Vranković edusti maajoukkuetasolla Jugoslavian ja Kroatian maajoukkueita. Hän oli mukana kolmissa olympialaisissa ja voitti kaksi olympiahopeaa. EM-kisoista Vranković voitti yhden kultamitalin. == Lähteet == == Aiheesta muualla == *Euroliigan pelaajaprofiili *Stojko Vrankovic NBA Stats Basketball-Reference.com Luokka:Kroatialaiset koripalloilijat Luokka:Jugoslavialaiset koripalloilijat Luokka:Kroatialaiset olympiamitalistit Luokka:Jugoslavialaiset olympiamitalistit Luokka:Vuonna 1964 syntyneet Luokka:Elävät henkilöt
Ibrahim Zafur

Ibrahim Zafur (myös Brahim Zafour, , s. 30. marraskuuta 1977 Tizi-Ouzou) on algerialainen jalkapalloilija. Puolustajana pelaava Zafur edustaa Algerian pääsarjassa JSM Béjaïaa. Hän on aikaisemmin edustanut JS Kabylieta, jossa Zafur saavutti menestystä voittamalla muun muassa CAF Cupin kolmesti ja Algerian mestaruuden kahdesti. Lisäksi hän on edustanut qatarilaista Al- Sailiyaa. ==Maajoukkueura== Zafur pelasi Algerian maajoukkueessa yhteensä 27 ottelua vuosien 1998-2005 aikana.La Fiche de Brahim ZAFOUR DZFoot Viitattu 16.6.2010 Hän edusti maataan kaksissa arvokisoissa vuosien 2002 ja 2004 Afrikan-mestaruuskisoissa, jossa Algeria selvisi puolivälieriin. ==Lähteet== * National Football Teams.com ===Viitteet=== Luokka:Algerialaiset jalkapalloilijat Luokka:Vuonna 1977 syntyneet Luokka:Elävät henkilöt
Poliisi (jääkiekko)

thumb|Jääkiekkotappelu|300px Jääkiekossa nimitystä poliisi tai tappelija (englanniksi enforcer tai puhekielessä goon, toughguy) käytetään pelaajasta, joka suojelee joukkueen tähtipelaajia tappelemalla tai taklaamalla rajusti väkivaltaisuuteen erehtyneitä vastapuolen pelaajia. Heitä on kuvailtu tähtipelaajien henkivartijoiksi. Tappeleminen tarjoaa monille vähemmän taitaville pelaajille mahdollisuuden luoda uran jääkiekkoammattilaisena. Monet poliisit ovat rakenteeltaan isokokoisia ja joutuvat toimintatapansa takia kauden aikana istumaan useita jäähyminuutteja. Poliisi on ollut yleinen roolipelaaja varsinkin pohjoisamerikkalaisissa jääkiekkoliigoissa. Roolia puolustaneiden mielestä poliiseja tarvitaan puolustamaan omaa joukkuetta sekä törkeiltä että sääntöjen harmaalle alueelle kohdistuneilta rikkeiltä. USA Todayn Nate Scottin mukaan poliisit ovat usein valmentajien ja muiden joukkueen pelaajien suosikkeja, koska he eivät pelaa koskaan itselleen vaan aina joukkueelleen. Tunnettuja poliiseja ovat olleet muiden muassa Dave Brown, Stu Grimson, Tie Domi, Clark Gillies, Terry O'Reilly, Joe Kocur, Dave Schulz, Dave Semenko, Bob Probert, Derek Boogaard ja Tiger Williams. Vuonna 2012 kerrottiin, että poliisit ovat katoamassa jääkiekosta tappelujen vähentyessä. Osasyynä tähän ovat olleet entisten poliisien Boogaardin, Rick Rypienin ja Wade Belakin itsemurhat, joiden syyksi on epäilty päähän kohdistuneiden iskujen aiheuttamaa aivovammaa. Neurokirurgi Robert Cantu on tutkinut kuolleiden jääkiekkopoliisien aivoja ja todennut sekä Reggie Flemingin että Bob Probertin kärsineen kuollessaan kroonisesta traumaattisesta enkefalopatiasta. Sairautta pidettiin aiemmin pelkästään nyrkkeilijöiden ongelmana. Jääkiekkotoimittaja Roy MacGregor kirjoitti Belakin kuoleman jälkeen, ettei poliiseilla enää nykyään ole jääkiekossa muuta tehtävää kuin nolata peli ja satuttaa vastustajia. Muita syitä poliisien vähenemiseen NHL:ssa ovat olleet palkkakaton käyttöönotto ja pelin luonteen muuttuminen, sillä pelaajia rangaistaan nykyään myös sakoilla tai pelikielloilla. == Lähteet == Luokka:Jääkiekkotermit
Merja Satulehto

Merja Satulehto on suomalainen tanssija, tanssinopettaja, koreografi ja tanssituomari. Satulehdolla on laaja-alainen tanssitausta. Hänellä on kokemusta voimistelusta, jazz- ja showtanssista sekä kilpatanssista. Hän onkin yksi kansainvälisesti kaikkein menestyneimpiä suomalaisia kilpatanssijoita kautta aikojen. Kilpauransa päätettyään Satulehto on toiminut tanssituomarina kansallisissa ja kansainvälisissa arvokilpailuissa yli 25 vuotta. Hän myös esiintyy edelleen aktiivisesti. Satulehto toimi Tanssii tähtien kanssa -ohjelman päätuomarina kahdella ensimmäisellä tuotantokaudelta. Hän toimi Dance-tanssiohjelman toisena vakiotuomarina yhdessä Marco Bjurströmin kanssa. == Lähteet == Luokka:Suomalaiset koreografit Luokka:Suomalaiset kilpatanssijat Luokka:Syntymävuosi puuttuu Luokka:Elävät henkilöt
Souleymanou Hamidou

Souleymanou Hamidou (s. 22. marraskuuta 1973 Mokolo, Kamerun) on kamerunilainen jalkapallomaalivahti. Hän edustaa tällä hetkellä turkkilaista Kayserisporia. Hän on edustanut Kamerunin maajoukkuetta vuosien 2000, 2006, 2008 ja 2010 Afrikan-mestaruuskilpailuissa ja vuoden 2010 MM-kilpailuissa. == Aiheesta muualla == * Tilastot Guardianin sivustolla Luokka:Kamerunilaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Farés Fellahi

Farés Fellahi (s. 13. toukokuuta 1975 Sétif) on algerialainen entinen jalkapalloilija. Hyökkääjänä pelannut Fellahi vietti koko uransa kotimaassaan ja voitti Algerian pääsarjan maalikuninkuuden kaudella 2007-2008 24 maalilla. ==Maajoukkueura== Fellahi edusti Algerian maajoukkuetta vuosina 2003–2004 pelaten 8 ottelua, joissa syntyi kaksi maalia.La Fiche de Farés FELLAHI DZFoot Viitattu 17.6.2010 Hän oli mukana yksissä arvokisoissa vuoden 2004 Afrikan kisoissa, jossa Fellahi pelasi yhden ottelun. ==Lähteet== * National Football Teams ===Viitteet=== Luokka:Algerialaiset jalkapalloilijat Luokka:Vuonna 1975 syntyneet Luokka:Elävät henkilöt
Fatma Ceren Necipoğlu

Fatma Ceren Necipoğlu (18. tammikuuta 1972 – 1. kesäkuuta 2009) oli turkkilainen harpisti. Hän suoritti lukio-opintonsa Istanbulin saksalaisessa koulussa ja valmistui 1992. Hän oli opiskellut Istanbulissa harpunsoittoa jo lukio-opintojensa aikana. Niiden jälkeen hän opiskeli Boğaziçin yliopiston käännöksen ja tulkkauksen laitoksella suorittaen alemman korkeakoulututkinnon vuonna 1997. Lähdettyään Yhdysvaltoihin Necipoğlu opiskeli Louisiana State Universityn musiikkikoulussa valmistuen 1999. Sitten hän opiskeli Indiana Universityn Jacobs School of Musicissa valmistuen vuonna 2001. Hän sai opetusta harpisti Şirin Pancaroğlulta. Kotimaahan paluun jälkeen Necipoğlu liittyi sinfoniaorkesteriin Bursassa ja pääsi luennoimaan pianon- ja harpunsoitosta Anadolun yliopistoon. Hän esiintyi lukuisissa resitaaleissa ja konserteissa sekä Turkissa että ulkomailla. Hän myös sai monia kansainvälisiä palkintoja. Harpisti kutsuttiin Rion neljännelle harppufestivaalille esittämään kaksi resitaalia. Hän oli Air Francen lennolla 447 aikomuksenaan palata kotiinsa Pariisin kautta, kun lentokone katosi Atlantin yllä kesäkuussa 2009. Luokka:Turkkilaiset harpistit Luokka:Vuonna 1972 syntyneet Luokka:Vuonna 2009 kuolleet Luokka:Lento-onnettomuudessa kuolleet
Hocine Achiou

Hocine Achiou (, s. 27. huhtikuuta 1979 Alger, Algeria) on algerialainen jalkapalloilija. Keskikentällä pelaava Achiou edustaa Algerian pääsarjassa ASO Chlefia. ==Ura== Achiou aloitti jalkapalloilun 11-vuotiaana ES Ben Aknounin junioreissa, josta hän sittemmin siirtyi ammattilaiseksi USM Algeriin. Achiou nousi sittemmin joukkueessa tärkeään rooliin Afrikan Mestarien liigassa kausilla 2003 ja 2004, jolloin se selvisi muun muassa välieriin asti. Hyvien otteiden myötä Achioulla oli tarjolla päästä pelaamaan Eurooppaan useaan otteeseen, mutta ei saanut sovittua henkilökohtaisista asioista. Hän kävi muun muassa koeajalla Fulhamissa, Sedanissa ja Lorientissa. Lopulta kesällä 2006 Achiou siirtyi vuoden sopimuksella sveitsiläiseen Aaraun joukkueeseen, jossa hän pelasi 28 ottelua tehden niissä neljä maalia. Achiou kuitenkin palasi kotimaahansa yhden kauden päätteeksi ja siirtyi vuodeksi USM Algeriin, josta hän siirtyi JS Kabylien riveihin niin ikään vuodeksi. Kesällä 2009 Achiou palasi vanhaan seuraansa USM Algeriin. ==Maajoukkueura== Achiou pelasi Algerian maajoukkueessa yhteensä 26 ottelua vuosien 2003-2009 aikana.La Fiche de Hocine ACHIOU DZFoot Viitattu 17.6.2010 Hän edusti maataan vuoden 2004 Afrikan-mestaruuskisoissa, jossa Algeria selvisi puolivälieriin. Hän oli samalla maansa parasmaalintekijä kahdella maalilla. ==Lähteet== * National Football Teams.com ===Viitteet=== Luokka:Algerialaiset jalkapalloilijat Luokka:Vuonna 1979 syntyneet Luokka:Elävät henkilöt
Ross Kemp

Ross Kemp (s. 21. heinäkuuta 1964 Barking, Essex, Englanti) on brittiläinen näyttelijä ja toimittaja. Hänet tunnetaan näyttelijäntyöstään tv-sarjassa EastEnders (1990–2006) ja dokumenttisarjasta Ross Kemp ja rikollisjengit, jossa hän tutkii niin Afrikan, Etelä- ja Pohjois-Amerikan kuin Euroopan pahamaineisimpia jengejä. Suomessa MTV3 esittää molemmat sarjat. Kemp oli uutis- ja asiaohjelmien Bafta-ehdokkaana kahdesta dokumenttisarjasta vuonna 2009. Ross Kemp ja rikollisjengit palkittiin Bafta-palkinnolla heti ensimmäisellä tuotantokaudella vuonna 2006. == Aiheesta muualla == * *Ross Kemp ja rikollisjengit – virallinen sivusto Luokka:Brittiläiset näyttelijät Luokka:Brittiläiset toimittajat Luokka:Vuonna 1964 syntyneet Luokka:Elävät henkilöt
Schizo

Schizo () on eteläkorealainen alternative metal -yhtye. Yhtye syntyi vuonna 2002 Busanin kaupungissa Etelä-Koreassa. Schizo yhdistelee rockia alternative metalliin sekä raskaita nu-metalli saundeja industrial ja electro pohjaisiin koskettimiin. Livenä he soittavat Rammsteinin kappaletta Du Hast sekä Rob Zombien Dragula. == Historia == Vuonna 2003 yhtye julkaisi debyyttialbuminsa “Dumbo Shit”. Tämän jälkeen yhtye keikkaili ahkerasti useita vuosia. 2006 yhtye julkaisi toisen albuminsa “Fight Against The World”. Albumin kappale ‘Fight’ esiintyi eteläkorealaisessa suuren suosion saaneessa elokuvassa “Mutt Boy”. 2007 yhtye julkaisi digi-singlen “Mutation ~Shinigami Sanctuary~” levyllä laulaa vokalisti Kim Hyun Suk ZAZAn cover kappaleessa In The Bus. Samana vuonna yhtye esiintyi D-War: Legend Of Dragon elokuvan soundtrackillä. http://www.last.fm/music/Schizo Yhtye on tällä hetkellä (주)루시엔 엔터테이먼트 SBSi levy-yhtiön alla. http://www.myspace.com/bandschizo 2011 yhtye julkaisi kaksi singleä Insomnia ja Bomb! Bomb! Bomb!. 2012 kitaristi Joo Sung Min ilmoitti, että Bok Nam Kyu, Joo Sung Min ja Lee Hye Rim eroavat yhtyeestä.http://krockisreal.livejournal.com/386761.html == Jäsenet == *Huh Jae Hoon (허재훈) - Laulu *Hayashi Hidehiro (하야시 히데히로) - FX, Koskettimet & Ohjelmointi === Entiset jäsenet === *Bok Nam Kyu (복남규) - Rummut *Joo Sung Min aka Stephen (주성민) - Kitara *Lee Hye Rim (이혜림) - Basso == Diskografia == ===Albumit=== * Dumbo Shit (2003) * Fight Against The World (2006) ===Singlet=== *Arirang Mok (2006 * Mutation ~Shinigami Sanctuary~ (2007) * Insomnia (2011) * Bomb! Bomb! Bomb! (2011) ===Kokoelmat=== * New Attack (2002) - gutseeora hubby * 똥개 (2003) - Tough Mutt * Happy Rock Christmas (2006) - Rudolph The Red-Nosed Reindeer, Jingle Bell Happy Rock Christmas * 쏜다 (2007) - Hed Up Guns * Ghost On Summer 2007 - Hit Remake Parade! (2007) - 나를 돌아봐, Go Go Go! - I turn around, Go Go Go! * Ghost On Spotlight The 1st Story [Music 2.0 Edition] - Psycho, 버스안에서, Keep Your Faith Ghost On Spotlight The 1st Story [Music 2.0 Edition] - Psycho, in the bus, Keep Your Faith * 디워 (D-War: Legend Of Dragon) [Special Tribute Album] (2007) - Crow V3 (Theme Of Dwardler) Dragon Wars * Mayikap (tvN sitcom)(2008) - the world deceive you ===Musiikkivideot=== * Deep sign (2003) * Body Movin (2003) * Fight {esillä korealaisen animaation "Aachi and Ssipak) levyllä (2006) * In The Bus (Feat. Kim Hyun Suk) (2007) (버스안에서 (Bus An-e-seo)) http://www.youtube.com/watch?v=56yAllitvpo&feature;=related == Lähteet == == Aiheesta muualla == *Kotisivut *Myspace-sivusto *Fani-sivusto *Spirit of Metal: Schizo Luokka:Eteläkorealaiset yhtyeet Luokka:Alternative metal -yhtyeet Luokka:Nu metal -yhtyeet
Ri Kwang-chon

Ri Kwang-chon (s. 4. syyskuuta 1985 Pjongjang) on pohjoiskorealainen jalkapalloilija. Puolustajana pelaava Ri edustaa Pohjois-Korean pääsarjassa pelaavaa kansanarmeijan 4.25-urheiluseuraa. ==Maajoukkueura== Ri on pelannut Pohjois-Korean maajoukkueessa vuodesta 2001 alkaen. Hän kuului myös Pohjois- Korean joukkueeseen vuoden 2010 MM-kisoissa. ==Lähteet== * National Football Teams Luokka:Pohjoiskorealaiset jalkapalloilijat Luokka:Vuonna 1985 syntyneet Luokka:Elävät henkilöt
Jean Beausejour

Jean André Emanuel Beausejour Coliqueo (s. 1. kesäkuuta 1984 Santiago, Chile) on chileläinen jalkapalloilija, joka tällä hetkellä edustaa chileläistä Universidad de Chileä. Hän on pelipaikaltaan laitalinkki. Ennen paluutaan Chileen ja Colo-Coloon vuonna 2014 Beausejour pelasi Englannissa Birmingham Cityssä ja Wigan Athleticissa. Hän on pelannut Chilen ulkopuolella aiemmin myös meksikolaisessa Américassa, belgialaisessa Gentissä (jossa hän ei pelannut otteluakaan), brasilialaisessa Grêmiossa ja sveitsiläisessä Servettessä. Beausejour on pelannut Chilen maajoukkueessa 101 maaottelua ja tehnyt niissä kuusi maalia. == Lapsuus ja uran alku == Jean André Emanuel Beausejour Coliqueo syntyi Santiagossa haitilaiselle isälle ja chileläiselle äidille. == Ura == Beausejour aloitti ammattilaisuransa vuonna 2001 Universidad Católicasta, jota ennen hän oli pelannut seuran juniorijoukkueissa. Vuonna 2004 hän siirtyi sveitsiläiseen Servetteen, jossa hän pelasi kauden verran ja siirtyi tämän jälkeen brasilialaiseen Grêmioon. Vuonna 2007 hän palasi Chileen ja teki sopimuksen Cobreloan kanssa. Kaudeksi 2008–2009 Beausejour vaihtoi jälleen seuraa tällä kertaa O'Higginsiin. Vakuuttavien peliesitystensä aikana chileläisseurassa hän sai kolmesti kutsun maajoukkueeseen päävalmentaja Marcelo Bielsalta, ensiesiintymisensä maajoukkueessa hän oli kuitenkin tehnyt jo aikaisemmin. 1. joulukuuta 2008 hän teki 3½-vuotisen sopimuksen meksikolaisseura Américan kanssa. 3\. tammikuuta 2009 hän pelasi ensimmäisen ottelunsa joukkueessa ja teki siinä samassa myös avausmaalinsa. Beausejour valittiin Chilen kokoonpanoon vuoden 2010 MM- kilpailuihin. Hän teki joukkueen turnauksen ensimmäisessä ottelussa Hondurasia vastaan ottelun ainoan maalin. Elokuussa 2010 Beausejour siirtyi englantilaiseen Birmingham Cityyn. Vuonna 2011 Beausejour pelasi Englannin liigacupin finaalissa Arsenalia vastaan. Hän tuli vaihdosta kentälle ottelussa, jonka Birmingham voitti 2-1. Se oli Beausejourin ensimmäinen pokaali Englannin kentillä ja vasta toinen koko uralla. Birminghamissa hän pelasi tammikuuhun 2012, jolloin vaihtoi Wigan Athleticiin. 2013 Beausejour voitti Wiganin paidassa Englannin cupin FA Cupin. == Saavutukset == ;Universidad Católica *Torneo Apertura (1): 2002 Chilen Primera División ;Birmingham City *Englannin liigacup (1): 2010-11 ;Wigan Athletic *FA Cup (1): 2012-13 == Lähteet == * * * http://www.goal.com/en/people/chile/7931/jean- beausejour (englanniksi) === Viitteet === == Aiheesta muualla == * Beausejourin tekemä maali ottelussa Hondurasia vastaan Luokka:Chileläiset jalkapalloilijat Luokka:Vuonna 1984 syntyneet Luokka:Elävät henkilöt
Texasin moottorisahamurhat (elokuvasarja)

Texasin moottorisahamurhat -kauhuelokuvasarjaan kuuluu kaiken kaikkiaan kahdeksan elokuvaa. Elokuvasarjan päähenkilönä voidaan pitää mielisairasta ja kasvotautista Leatherfacea, joka tunnetaan ihmisnahasta valmistetusta naamiostaan, esiliinastaan ja pääosin murha-aseenaan käyttämästä moottorisahasta. Tuorein elokuva, yksinkertaisesti Texas Chainsaw Massacre -nimellä toimiva elokuva sai ensi-iltansa helmikuussa 2022 ja ohjauksesta vastasi David Blue Garcia. == Elokuvat == Vuosi Suomenkielinen nimi Alkuperäinen nimi Ohjaaja Muuta 1974 Texasin moottorisahamurhat The Texas Chain Saw Massacre Tobe Hooper 1986 Texasin moottorisahamurhaaja 2 The Texas Chainsaw Massacre 2 Tobe Hooper 1990 Leatherface: Texas Chainsaw Massacre III Leatherface: Texas Chainsaw Massacre III Jeff Burr 1994 Texasin moottorisahamurhaaja – uusi sukupolvi Texas Chainsaw Massacre: The New Generation Kim Henkel 2003 Texasin moottorisahamurhat The Texas Chainsaw Massacre Marcus Nispel uudelleenfilmatisointi 2006 Teksasin moottorisahamurhaaja – pahan alku The Texas Chainsaw Massacre: The Beginning Jonathan Liesbesman esiosa () 2013 Texas Chainsaw 3D Texas Chainsaw 3D John Luessenhop 2017 Leatherface Leatherface Julien Maury, Alexandre Bustillo 2022 Texas Chainsaw Massacre Texas Chainsaw Massacre David Blue Garcia Luokka:Elokuvasarjat Luokka:Kauhuelokuvat
.gm

.gm on Gambian Internet-maatunnus, jota ylläpitää NIC.GM. Tunnus on rajoitettu gambialaisille yrityksille ja organisaatioille, ja verkkotunnuksen nimen on vastattava rekisteröivää osapuolta. Tunnus otettiin käyttöön 1997. == Aiheesta muualla == * IANA .gm whois gm gm sv:Toppdomän#G
.gn

.gn on Guinean Internet-maatunnus, jonka rekisteröinnistä vastaa PSGnet ja sponsoroinnista Centre National des Sciences Halieutiques de Boussoura. Rekisteröinti edellyttää paikallista kontaktia. Tunnus otettiin käyttöön 1994. == Aiheesta muualla == * IANA .gn whois * Rekisteröinti gn gn sv:Toppdomän#G
Paavo Haavikon bibliografia

Tämä on luettelo kirjailija Paavo Haavikon tuotannosta. == Runot == * * * * * * * * * * * * * * * == Kokoelmia == * * Sisältää myös aiemmin julkaisemattomia runoja vuosilta 1949–50. * Sisältö pääasiallisesti kokoelmista: Neljätoista hallitsijaa (1970), Runoja matkalta salmen ylitse (1973), Kaksikymmentä ja yksi (1974), Viiniä, kirjoitusta (1976) * Sisältää kokoelmat After the Deadline (1984 rajattuna painoksena), Con amore, con furore (1985 rajattuna painoksena), Viisi sarjaa nopeasti virtaavasta elämästä (1987), Toukokuu, ikuinen (1988), Talvirunoja (1990), Musta Herbaario (1992, ennen julkaisematon) sekä aforismikokoelmissa Pimeys (1984) ja Kansalaisvapaudesta (1989) mukana olleet runot. * * * == Proosa == * * * * * * * * * * * * * == Näytelmät == * * * * * * **Sisältö: Sulka (1973). Ratsumies (1974), Kuningas lähtee Ranskaan (1974), Harald Pitkäikäinen (1974), Agricola ja kettu (1968), Kuningas Harald, jäähyväiset (1978), Kaisa ja Otto (1976), Herra Östanskog (1981), Ne vahvimmat miehet ei ehjiksi jää (1976), Naismetsä (1981), Englantilainen tarina (1990), Anastasia ja minä (1994). * * == Oopperalibretot == *Paavo Suuri. Suuri juoksu. Suuri uni., 2000. == Aforismit == * * * * **Sisällys: Puhua, vastata, opettaa (1972), Puolustuspuhe (1977, teoksesta Ihmisen ääni), Ikuisen rauhan aika (1981), Pimeys (1984) ja Rahasta (1973). * * == Muistelmat == * ** Sisällys: Puolustuspuhe, aforismi -ja runosarjoja. Väljästi omaelämäkerrallinen. * * * * == Historia == * * * * == Kannanotot == * * Ilmestyskirja-sarja Tuomas Keskisen ja Kimmo Pietiläisen kanssa: ** ** ** ** ** ** * * * * == Muu tietokirjallisuus == * * * (1. laitos 1981, Urho Kekkosen haamukirjoittajana Paavo Haavikko) * * Haavikko, Paavo